Gebore en getoë in die pragtige Bolandse dorp Wellington, het André die platteland vir die stad verruil toe hy na matrikulasie aan die Hugenote Hoërskool en sy dienspligjare, homself in Pretoria gevestig het. Sy belangstelling in voertuie het hy verder gevoer deur ‘n kwalifikasie in Meganiese Ingenieurswese te verwerf.
In 1999 het hy sy droom om ‘n eie onderneming te besit verwesenlik toe hy die bekende Safari Centre handelsnaam oorgeneem het. Hy kon toe baie suksesvol sy passie vir die buitelewe, voertuig-kundigheid en 4x4 bestuursvernuf kombineer met sy sakevernuf om die handelsnaam uit te brei en te vestig in die Suid-Afrikaanse mileu.